
REFERAT DE APROBARE A PROIECTULUI DE HOTĂRÂRE

privind aprobarea Agendei manifestărilor culturale din anul 2021
 a Casei de Cultură a Municipiului Timişoara

Motivul emiterii proiectului de hotărâre




1. Descrierea situaţiei actuale

         Casa de Cultură a Municipiului Timişoara a luat fiinţă conform HCL 173 din 30.06 1998 şi este o institutie  publică de cultură, care funcţioneza sub autoritatea Consiliului Local al Municipiului Timişoara, fiind finanţată din venituri proprii şi din alocatii de la bugetul local, de la capitolul Cultură. Agenda culturală a Casei de Cultură, care conţine evenimentele importante şi de tradiţie ale oraşului, se votează anual de către Consiliul Local al municipiului Timişoara.
Având în vedere noile realități sociale generate de starea de alertă și alte condiții de derulare a evenimentelor publice formulăm această agendă culturală pe anul 2021.
	 
	Proiectele agendei manifestărilor culturale pentru anul 2021 sunt evenimente de anvergură şi cu tradiţie, ce promovează imaginea Timişoarei.

2. Schimbări preconizate şi rezultate aşteptate
În contextul modificării de viziune asupra dinamicii culturale a orașului, prin înființarea Centrului de proiecte culturale, în cadrul Primăriei Timișoara, bugetul destinat evenimentelor și proiectelor culturale pe Agenda culturală a Casei de Cultură a fost diminuat substanțial, aceasta din urmă fiind limitată la câteva festivități (Ziua Europei, 1 Decembrie, Revoluția din Decembrie ș.a.),  evenimente organizate, prin tradiție, de Casa de Cultură (Ziua Timișoarei, Ruga Timișoarei, Festivalul Inimilor, Bega Bulevard ș.a.) și târguri asociate sărbătorilor pascale sau de Crăciun.
În acest context, propunem, în măsura posibilului, următoarele schimbări:
· deschiderea Agendei către alte tipuri de evenimente cu caracter integrator (cultural, educativ și de responsabilizare ecologică), destinate comunității („Străzi deschise”) 
· organizarea, pe viitor, de evenimente în parteneriat cu Consiliul Județean Timiș, pentru a le conferi o anvergură mai mare („Festivalul Minorităților”)
· integrarea unor evenimente a căror organizare este incertă, în context pandemic („Festivalul Inimilor”), în acțiuni de tip integrator, în vederea promovării pregătirii unei infrastructuri decente pentru Timișoara, mai ales în contextul „Timișoara, capitală europeană a culturii”, în 2023. 
      Timişoara este Capitala Culturală Europeană în 2023, ca rezultat al unui demers al oraşului nostru, susţinut în primul rând de Primăria Municipiului Timişoara. În conformitate cu obiectivele asumate, activităţile desfăşurate de oraşul Capitală Europeană a Culturii vor urmări să îmbunătăţească sfera de cuprindere, diversitatea şi dimensiunea europeană ale ofertei culturale.

Autorităţile locale şi comunităţile pe care le reprezintă sunt beneficiari direcţi ai câştigării titlului de Capitală Europeană a Culturii.
    Manifestarile din cadrul agendei culturale vor asigura Timișoarei o expunere media in  contextul anului 2023 în care Timișoara este desemnată Capitală Europeană a Culturii.

3.Alte informaţii

Municipalitatea timişoreană, prin direcţiile de specialitate, trebuie să implementeze Strategia culturală a municipiului Timişoara, aprobata prin HCL 535 din data: 31.10.2014  privind aprobarea Strategiei culturale a municipiului Timişoara pentru perioada 2014-2024. 
La fel stau lucrurile şi în ceea ce priveste Strategia de tineret a municipiului Timişoara aprobată prin HCL nr. 574 din 27.11.2014 privind aprobarea Strategiei de tineret a municipiului Timisoara pentru perioada 2014 - 2020 a municipiului Timişoara. 

4. Concluzii

           Se consideră oportună aprobarea Agendei manifestărilor culturale din anul 2021 a Casei de Cultură a Municipiului Timişoara în forma atașată.

